กินยาคุม28 พอกินถึงเม็ดที่23-24ประจำเดือนจะมา แต่เดือนนี้ประจำเดือนยังไม่มานี่ก็เม็ดที่25แล้ว ยังไม่มีวี่เววว่าจะมาเลย กังวลมากค่ะ จะท้องไหม
สวัสดีค่ะ หากทานยาคุมกำเนิดจนถึงเม็ดที่ 25 แล้ว ประจำเดือนยังไม่มา แนะนำควรทานต่อให้ครบ 28 เม็ดเสียก่อน หากครบแล้ว ประจำเดือนยังไม่มา ก็ควรลองตรวจหาการตั้งครรภ์ดูค่ะ หากตรวจไม่พบ ก็อาจเกิดจากผลของฮอร์โมนจากยา ที่ไปทำให้เยื่อบุโพรงมดลูกฝ่อบางลง จึงไม่มีประจำเดือนมา โดยเฉพาะยาคุมกำเนิดชนิดที่มีฮอร์โมนต่ำ หรือเกิดจากการทานยาคุมต่อเนื่องนานๆ ซึ่งก็ไม่ได้อันตรายอะไร สามารถที่จะทานยาคุมต่อไปได้อย่างไรก็ตาม หากเพิ่งมีเพศสัมพันธ์ล่าสุดไปไม่เกิน 2 สัปดาห์ อาจต้องลองตรวจหาการตั้งครรภ์ซ้ำดูอีกครั้งหลังจากที่ผ่านไปแล้ว 2 สัปดาห์ค่ะ